google/wiki40b huggingface dataset:
Hanne Ørstaviks bibliografi

Hanne Ørstavik (født 28. november 1969) er en norsk forfatter.
Denne bibliografien omfatter bare dokument som handler om forfatterskapet. Den omfatter bøker, studentoppgaver og tidsskriftsartikler. Det er ikke registrert avisartikler. Referansene er hentet fra Nasjonalbiblioteket sine baser; Norart, Norbok, Littforsk og Sambok. I tillegg til kildehenvisninger funnet i dokumentene. Det er tilstrebet å oppnå størst mulig fullstendighet.
Postene er registrert med utgangspunkt i APA-formatet, 6 utgave. Til formatet er det lagt til "s." foran sidetall. I tillegg er det lagt til noter til enkelte innførsler for å klargjøre formen på innholdet (om det er intervju, bokanmeldelse, e.l.).
The Royal Tenenbaums

The Royal Tenenbaums er en komedie fra 2001 produsert av Wes Anderson. Filmen har fått gode kritikker, og fikk blant annet terningkast 6 i både Aftenposten og Dagbladet.
Back to the Egg

Bakgrunn

Etter at albumet London Town ble utgitt, noe som markerte at både gitaristen Jimmy McCulloch og trommeslager Joe English forsvant, hyret McCartney inn to nye medlemmer med tanke på å spille inn et nytt album som var mer rockete enn det forgående. Laurence Juber ble gruppas sologitarist og Steve Holley trommeslager. 
McCartney besluttet også å dele krefter som produsent med Chris Thomas (som fikk trening som produsent under innspillingene av The Beatles' hvite dobbelalbum The Beatles i 1968). I løpet av slutten av juni 1978 gikk den siste sammensetningen av Wings inn studioet «Spirit of Ranachan Studios» på McCartneys gård i Skottland, deretter til Lympne Castle i Kent i september og til slutt i legendariske Abbey Road Studio i oktober hvor McCartney organiserte en spesiell sesjon.
Den 3. oktober spilte Wings inn to spor, «Rockestra Theme» og «So Glad To See You Here» med mange kjente gjester som The Whos Pete Townshend, Pink Floyds David Gilmour, Led Zeppelins John Paul Jones og John Bonham (en av hans siste opptredener). I et intervju i VH1 i 2001 uttalte McCartney at Keith Moon skulle ha deltatt i «Rockestra», men han døde beklageligvis en måned før innspillingene begynte. Som et høydepunkt fra albumet vant «Rockestra Theme» senere en Grammy i 1980 for Beste musikalske utførelse.
Ivrig etter å utgi nytt materiale utga Wings i slutten av mars 1979 en singel som ikke ble benyttet på albumet, «Goodnight Tonight», som ble en verdensomspennende hit og la grunnlaget for utgivelsen av Back to the Egg i juni. Tittelen henspilte på å gå tilbake til røttene og det som var grunnleggende. Albumet skulle være en ny begynnelse på gruppas karriere. Det var absolutt ikke ment å være deres siste albumet – noe det ble.

Mottagelse

Albumet fikk ingen varm mottakelse av kritikerne. De betraktet albumet som uinspirert og retningsløst. Det solgte langt mindre enn forventet, nådde 6.-plass i Storbritannia og 8.-plass i USA og ble liggende relativt kort tid på listene. Singler som ble plukket fra albumet, «Old Siam, Sir», «Arrow Through Me», og «Getting Closer» ble mindre hiter. Mange av Paul McCartneys tilhengere har likevel bedømt albumet som bedre enn gjennomsnittet fra engelskmannen, det vil si bedre enn de dårligste, men ikke så bra som de beste. Alt i alt både startet og sluttet Wings med sine minst heldige album.
Etter Back to the Egg følte McCartney behov for å utvikle et soloprosjekt og trakk seg tilbake på sin bondegård i Skottland. Ved å følge eksempelet fra sitt første album i 1970, kalt for McCartney, spilte han inn en rekke nye sanger helt alene i juli 1979 for en framtidig utgivelse. Selv om han hadde tenkt å fortsette Wings’ karriere med framtidige konsertturneer synes det som om hans soloprosjekter betød at han var klar for å lukke døra for gruppas fortsatte eksistens.
I 1993 ble Back to the Egg mikset på nytt og gjenutgitt som CD som en del av samlingen «The Paul McCartney Collection» sammen med ekstrasanger som «Daytime Nighttime Suffering» («Goodnight Tonight»s B-side på singelen) og julesangene «Wonderful Christmastime» og «Rudolph The Red-Nosed Reggae» fra Paul McCartneys soloprosjekt i 1979.
Phragmataecia castaneae

Utseende

En middelsstor (vingespenn  27–50 mm, hunnen større enn hannen) og  middels kraftig, grågul sommerfugl. Hannens antenner er fjærformede i den indre halvdelen, trådformede i den ytre, mens hunnens antenner er trådformede. Arten har påfallende lang bakkropp som stikker ut langt bak vingene når sommerfuglen hviler. Kroppen og vingene er ensfarget grågule.

Levevis

Arten lever i takrørsumper. Larvene utvikler seg inne i stråene til takrør (Phragmites australis). De voksne sommerfuglene flyr i mai–juli.

Utbredelse

Den er utbredt i Europa nord til det sørligste Sverige.
Christiani & Nielsen

Christiani & Nielsen er en entreprenørvirksomhet og rådgivende ingeniørfirma stiftet i Danmark i 1904 av Rudolf Christiani og Aage Nielsen.
Firmaet sto bak en pionérinnsats ved oppgaver med palefunderinger, kaianlegg, buebroer og senketunneler. Allerede i 1906 fikk firmaet en filial i Århus og i 1908 fulgte en avdeling i Hamburg, i 1910 en i St. Petersburg, 1913 i London, 1916 i Norge, 1918 i Sverige, 1919 i Frankrike. Senere fulgte avdelinger i bl.a. Australia og Sør-Amerika.
Christiani & Nielsen har vært i thailandsk eie siden begynnelsen av 1990-tallet.
The Valley

Samferdsel

Byen har en havn som er et svært populært mål for kryssningsfartøyer og større og mindre fritidsbåter. I tillegg betjenes byen av Wallblake lufthavn som ligger ca. 3 km sørøst for sentrum.
Lonesome Jim

Handling

Jim er neste tretti år gammel, og deprimert. Han bestemmer seg for å flytte fra New York til en liten by i Indiana der foreldrene bor. Der må han takle en enda mer deprimert storebror, en onkel som langer dop og en sykepleier som ønsker å oppmuntre ham. Livet blir stadig bedre for Jim, selv om han egentlig ønsker å være nedbrutt og deprimert. Når broren forsøker å ta sitt eget liv ved å kjøre bilen sin inn i et tre og blir forkrøplet, tar han over som trener for niesens basketballag, og når politiet setter moren i søkelyset på grunn av onkelens narkotikahandel, bestemmer han seg for å handle. I tillegg må han finne ut av sin forelskelse i den muntre sykepleieren.
Triatlon under Stillehavslekene 2003

Triatlon under Stillehavslekene 2003. Triatlon var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tredke gangen som triatlon var med på programmet under stillehavslekene. Det var en individuell konkurranse for menn og en for kvinner samt en lagkonkurranse basert på de individuelle plasseringene. Ny-Caledonia ble beste nasjon, de vant alle tre gullmedaljene.
Eksistens (matematikk)

Eksistens betegner innen matematikk at det finnes en verdi, ligning, løsning eller lignende til noe. Når man i grunnskolen finner løsninger på problemer som ,  og , så har man jo antatt følgende: at det finnes en løsning. Eksistens er tatt opp i det matematiske vokabulæret fordi det ikke er alltid det er åpenbart om det finnes en løsning eller ikke. Og i noen tilfeller så kan det å anta at det finnes en eller flere løsninger bringe enn til en feilkonkluksjon.

Et eksempel

Anta at du får i oppgave å finne det største positive heltallet som finnes. Kall dette for N. Siden 1 er et positivt heltall, er det åpenbart at . Siden  også er et positivt heltall, kan det ikke være større enn det største positive heltallet. Derfor har vi at . Derfor er . Derfor er . Siden vi også visste at , må . Så dermed må 1 være det største positive heltallet.
Dette illustrerer hvor viktig eksistens kan være i matematikk. For ved å anta at problemet hadde en løsning, har vi kommet frem til noe som åpenbart er feil (dette problemet har ingen løsning).

Eksistens og unikhet

Et annet matematisk begrep som er knyttet opp til eksistens er unikhet. Det er fordi man gjerne vil at den løsningen man finner skal være den eneste. Når det kommer til basale uttrykk som  er det opplagt at det bare finnes en løsning. Det er det ikke ved mer kompliserte sider ved matematikken, som initialverdiproblemer. Man kan til og med finne problemer som har flere løsninger i matematikken ved grunnskolen. Ta for eksempel . Denne ligningen har hele to løsninger ( og ).
Stor bladvikler

Utseende

En stor (vingespenn 19-30 millimeter), lysbrun vikler, en av de største nordiske artene i denne familien. Thorax er uten oppstikkende hårkvaster. Forvingen er rektangulær, ytterkanten litt innbuktet slik at vingespissen blir litt utstikkende. Bunnfargen er lysbrun, roten gjerne litt mørkere. Midt i vingen er den en stor, mørkbrun flekk ved bakkanten og en mindre flekk ved framkanten, disse når nesten sammen og danner et tverrbånd. Dessuten er den en oval, mørkbrun flekk ved framkanten nær spissen. Bakvingen er mørkgrå med grågule frynser, ytterkanten en tanke innbuktet bak spissen.

Levevis

Larvene lever mellom sammenspundne blader på ulike busker og løvtrær. De voksne sommerfuglene flyr i juni-juli, mest i skumringen.

Utbredelse

Arten er utbredt over det meste av Europa, unntatt lengst i nord.
Bjarmeland

Bjarmeland (latin Biarmia, Biarmonia) og bjarmer er i den gammelnordiske litteraturen et vanlig navn på trakten og folket ved Kvitsjøen, omkring elven Dvina, hvor det fantes en by litt ovenfor elvemunningen.
Bjarmeland eller Bjarmarland tilsvarer grovt sett dagens Karelen, omfattende områder i dagens Finland og Russland. Samene kalte bjarmene for tsjuder, kanskje av norrønt tjod (= folk). Navnet tsjuder kan spores i historiske kilder helt tilbake til romertid, da om en stamme som holdt til rundt Baltikum.
Det er mulig at bjarmer er det samme som karelere.
Bjarmene nevnes først i nordmannen Ottars beretning til angelsaksernes kong Alfred, om en reise han foretok dit omkring år 890. Siden ble det ofte foretatt handels- og krigstog dit fra Norge. Fra 1300-tallet ble området mer og mer avhengig av Novgorod.
Nyere forskning har vist at bjarmer trolig er synonyme med dagens vepsere, et finsk-ugrisk urfolk som holder til i Karelen i Russland.
I 1217 ble Øgmundr fra Hardanger grepet av tidens begeistring for korstog. Han og tre andre utrustet en hær for å omvende bjarmene. Den ene slo vinterleir ved elven Dvina og ble overfalt og drept av hedninger, mens to andre dro hjem. Øgmundr avla imidlertid besøk hos slektninger i Suzdal og Kiev, fortsatte så til Konstantinopel og lyktes i å nå frem til det hellige land.
Fra Håkon Håkonssons saga vet vi at bjarmar rymdi fyrir tattarum – at i 1242 flyktet bjarmene for Djengis Khans fremrykkende hær. De fikk slå seg ned i Malangen utenfor Tromsø, mot å påta seg forsvaret mot inntrengende russere og karelere. Historikeren Håkon Stang skrev hovedoppgave om bjarmene som Norges første asylsøkere. I en beretning fra 921 forteller araberen Ibn Fadlan om sin reise til området øst for Moskva, og skildrer folkeferdet visu som holdt til helt opp mot Nordishavet. Stang oppdaget av visu fremdeles finnes, bosatt i Karelen, og at andre navn på dem i norrøne kilder er bjarmer og kylfinger.

Bjarmland

Forretningsmannen og NS-medlemmet Finn Sofus Støren fikk under andre verdenskrig etablert et eget «russisk kontor» under Direktoratet for spesialorientering, som ble ledet av ham selv. Størens plan var å opprette en koloni under norsk siviladministrasjon i Nord-Russland med navnet Bjarmland. Kontoret gikk i gang med å utarbeide et leksikon til hjelp for nordmenn som skulle kolonisere området.
Kleopatra VI Tryfaena

Historisk problem

Kleopatra Tryfaena er et historisk problem da det er minst to, kanskje tre, ptolemeiske kvinner ved navn Kleopatra Tryfaena. Det innebærer mulige forvekslinger. Det er en Tryfaena som var datter av Ptolemaios VIII Fyskon. Det var også en Kleopatra V Tryfaena, som har blitt gitt nummeret V av moderne forskere, og som er bekreftet gift med Ptolemaios XII Auletes, men som deretter forsvinner uforklarlig ut av de historiske opptegnelsene. Til sist er det en Kleopatra Tryfaena, som denne artikkelen handler om, som var en (antatt) datter av nevnte Kleopatra V Tryfaena. Hun er i moderne tid gitt tallet VI og opptrer som Kleopatra VI Tryfaena.

Som datter av Auletes

Om denne identifiseringen er korrekt er Kleopatra VI Tryfaena en eldre søster av den berømte Kleopatra VII. Hennes far var Ptolemaios XII Auletes og hennes mor antas å være den nevnte Kleopatra V Tryfaena, og ble da antatt å være født en gang runct 75 f.Kr. En del kilder hevder at hun døde som barn. Andre kilder hevder at da Ptolemaios XII Auletes flyktet til Roma for å unngå opprøret mot seg i Alexandria i 58 f.Kr., tok han Kleopatra VII med seg, men to av døtrene, Kleopatra VI Tryfaena og Berenike IV Epifaneia, ble værende igjen og overtok den egyptiske tronen. Det synes som om Kleopatra VI Tryfaena forsvinner i år 57 f.Kr. da det ikke finnes referanser om henne etter dette året. Det kan bety at hun enten døde av naturlige årsaker eller at søsteren Berenike IV Epifaneia, da rundt tyve år, fikk henne drept for å kunne styre som enehersker.
Problemet med denne oppstillingen er at historikeren Strabon hevdet at Ptolemaios XII Auletes hadde tre døtre, og ikke fire, og av disse tre var kun den eldste (Berenike IV Epifaneia) som var legitim. Det antyder at den Kleopatra Tryfaena, som Porfyrios refererte til, kan ha vært Auletes' hustru, og ikke hans datter. For å få dette til å gå opp er det flere moderne forskere som identifiserer Kleopatra VI med Kleopatra V Tryfaena, Auletes' hustru.
Intercontinental Cup

Regler

Fra starten i 1960 til og med 1979 ble det spilt to finalekamper, hjemme og borte. Fra og med 1980 til den siste finalen i 2004 ble det spilt en finalekamp på nøytral bane i Japan. Mellom 1960 og til og med finalen i 1968 ble vinneren avgjort ved poeng, det vil si at dersom det ble to uavgjorte kamper, måtte man spille omkamp da begge lag fikk to poeng. Først ved finalene i 1969 tok man i bruk bortemålsregelen, som innebærer at laget som scorer flest mål på bortebane vinner sammenlagt. Dersom det fortsatt var uavgjort ble det spilt ekstraomganger. Kunne man fremdeles ikke få en vinner, ble det avviklet en straffesparkkonkurranse for å kåre den endelige vinneren.
Shinchi Kakushin

Shinchi Kakushin (japansk: 心地 覺 心, født 1207 i prefekturet Nagano, Japan, død 1298, Japan), også kjent som Muhon Kakushin, var en japansk zen-buddhist. Han er kjent for grunnleggelsen av Fuke-shū, en tidligere distinkt skole innenfor japansk zen. Skolen utgikk fra Rinzai og ble grunnlagt i Kina av den eksentriske Zen-mesteren Puhua. Skolen eksisterte frem til slutten av 1800-tallet.
Kåfjord (Alta)

Steinalder

Ytterst i Kåfjorden, ved Eide, er det store felter med bergkunst, som viser at det var bosetting her for mer enn 4000 år siden.

Kopperverk

Kopperverket i Kåfjord ble drevet i periodene 1826-1878 og 1896-1909. Den første perioden var med engelske eiere, den andre perioden med svenske.
Se også: Kåfjord kobberverk

Tirpitz

Under andre verdenskrig hadde Kåfjord tyskernes hovedkvarter for all krigføring i Nordvest-Russland, «Gebirgsjäger-Korps Norwegen». Slapskipet «Tirpitz» lå oppankret her fra mars 1943 til oktober 1944 som en trussel mot konvoifarten fra Skottland til Murmansk, bare avbrutt av en ekspedisjon til Svalbard i september 1943. Skipet ble skadet etter en miniubåtoperasjon og flere flyangrep støttet av norske spioner, og ble kort tid senere senket i Tromsøsundet.
Tirpitz Museum er et krigsmuseum som ligger i Kåfjord utenfor Alta og omfatter historien til det tyske slagskipet «Tirpitz».
Museet ble åpnet sommeren 2005 av Even Blomkvist og har en av verdens største samlinger av Tirpitz-fotos samt en omfattende samling av gjenstander fra Tirpitz. Even Blomkvist fikk Alta kommunes kulturpris i 2005 for sin innsats gjennom mange år å ha samlet viktig kulturhistorisk materiale for Alta og Finnmark.
Sandnes Aducerverk (SAV)

AS Sandnes Aducerverk (SAV) var en metallbearbeidende industribedrift i Sandnes (Rogaland). Bedriften ble grunnlagt under navnet Sandnes Industritomter A/S i 1943. Allerede året etterpå ble navnet skiftet til Sandnes Aducerverk. Bedriften ble nedlagt i 1986.
Sine første lokaler hadde bedriften i Sandnes sentrum ved Sandnes støperi. I 1947 flyttet Sandnes Aducerverk til nye lokaler på Hana. Gjennom 1950- og 1960-tallet ekspanderte bedriften. Det ble kjøpt en ny tomt på Riska. Fabrikklokalene der ble offisielt åpnet i 1972. Fram til 1984 foregikk produksjonen til Sandnes Aducerverk både på Hana og Riska. Dette året ble fabrikkbygningen på Hana solgt og hele produksjonen samlet på Riska.
Veld

Veld (eller Veldt) er en landskapsform med åpent steppeland i Sør-Afrika og enkelte andre steder i det sørlige Afrika.
Ordet kommer fra afrikaans (og kom dit fra nederlandsk) og betyr egentlig slette. Den primære betydningen er flate arealer dekket med gress eller lave busker og kratt. Denne primærbetydningen dekker imidlertid ikke alle konnotasjonene som ligger i ordet. Velden kan sammenlignes med den australske bushen, den argentinske pampasen eller den nordamerikanske prærien, og kan således også oversettes med utmark, eller endog representere en form for mental geografi.
Wildspitze

Beliggenhet

Wildspitze ligger i Weißkamm, ca. 12 km nordøst for Alpenes hovedkam i et område av Ötztaler Alpen som strekker seg nordøstover fra Weißkugel mot Sölden. Syd- og østsiden hever seg over Venter Tal, en orografisk venstre sidedal til Ötztal. Vest- og nordflanken danner Pitztals avslutning. Wildspitze har to topper, den snøfri sydtoppen (3.768 moh markert med et kors og den snødekte nordtoppen, (ca. 3.765 moh). Mot nord flyter breen Taschachferner ned i Pitztal, og mot sørvest Mittenkarferner og mot sørøst Rofenkarferner, begge ned i Venter Tal.

Bestigning

Wildspitzes sydtopp ble første gang besteget av Leander Klotz og en ukjent bonde i 1848. Den dengang høyere nordttoppen ble også førstegangsbesteget av Klotz (1861), dette skjedde fra sydtoppen via egga som forbinder de to toppene. Snøsmelting har ført til at sydtoppen er den høyeste av de to, og regnes nå som Wildspitzes hovedtopp.
Den vanligste ruta fører fra botnen nord for Mitterkarjoch over sørvestegga opp på sydtoppen. Botnen kan også nås fra Vent over Breslauer Hütte (2.844 moh) og Mitterkarjoch (3.468 moh). Alle tre rutene er lette men krever fullt breutstyr (bresprekker).
Mye brukte alternativer er den steinete sydøstegga over Ötztaler Urkund og den 50° bratte nordveggen (ca. 6 taulengder isklatring).
Utsikten fra Wildspitze begrenses praktisk talt bare av jordens krumming og man kan se Schobergruppe i øst og Bern-Alpene i vest (Bietschhorn, Aletschhorn).
På grunn av Wildspitzes spesielle posisjon i Østalpene er det mye klatreaktivitet på toppen sommer som vinter. Etter at Pitztaler Gletscherbahn ble satt i drift kan den bestiges på en dagstur.
Strahwalde

Historie

Stedet Strahwalde ble første gang nevnt i 1317 som Strabenwal(d)t, som betyr «skogholt» eller «sted med vill, tykk skog». Stedet ble omtalt av markgreve Woldemar von Brandenburg som regjerte over åtte landsbyer i tillegg til byen Löbau.
Andre navneformer opp gjennom tidene har vært Strubinwalde (1363), Struwenwalde (1375), Strubenwalde (1390), Struenwald (1399), Strumwalde (1419), Strawenwalde (1472), Strabenwal(d)t (1493), Strawwalde (1499), Strauwallda (1545), og Strowalde (1573).
I 1657 ble området delt i øvre Strahwalde (Ober Strahwalde, i 1875: Oberstrahwalde) og nedre Strahwalde (Nieder Strahwalde, i 1875: Niederstrahwalde).
I 1777 ble stedet en egen forvaltningsenhet under navnet Nieder- und Oberstrahwalde. I 1843 ble det underlagt Landgerichtsbezirk Löbau, deretter Gerichtsamt Herrnhut i 1856 og Amtshauptmannschaft Löbau i 1875.
I 1950 ble Ober- og Niederstrahwalde gjenforent til kommunen Strahwalde i Den tyske demokratiske republikk, og i 1952 ble den en del av Kreis Löbau. Etter Tysklands gjenforening fortsatte kommunen å eksistere innenfor Landkreis Löbau. I 1994 ble den en del av Landkreis Löbau-Zittau og i 2008 en del av Landkreis Görlitz.
Kommunen fikk etterhvert økonomiske problemer, og den 1. januar 2009 hadde den en gjeld på 1 568 284 Euro. Dette tvang frem en kommunesammenslåing, og den 1. januar 2010 ble kommunen innlemmet i bykommunen Herrnhut.

Kultur og severdigheter

Hvert år siden 1991 har det vært arrangert veteranbiltreff i Strahwalde. Blant severdighetene er slottet Niederstrahwalde.
The Mess Age is Joy

The Mess Age is Joy er et musikkalbum med Al DeLoner, utgitt i 2004. Dette er hans første plateutgivelse.
Harmonisk deling

Harmonisk deling betegner en spesiell plassering av fire punkter på en rett linje. Den oppstår i mange forskjellige sammenhenger i geometri og spiller en spesielt viktig rolle i projektiv geometri. 
Setter man av to punkter A og B på en linje, får man et linjestykke som man kan betegne med AB.  Har linjen en retning, kan også dette linjestykket tilordnes et fortegn avhengig av om man beveger seg med eller mot denne retningen. Hvis AB betegner linjestykket fra A til B, vil BA betegne linjestykket fra B til A slik at AB = - BA.  
I euklidsk geometri kan man også angi lengden av dette linjestykket ganske enkelt som AB. Men selve definisjonen av harmonisk deling er mer generell og gjelder også i affin geometri hvor lengden av et linjestykke ikke er definert. Men forholdet mellom det som tilsvarer lengder av linjestykker langs samme linje, er alltid veldefinert. Og det er dette forholdet som bestemmer den harmoniske delingen.

Konstruksjon

Hvis man i euklidsk geometri er gitt linjestykket AB og et indre delingspunkt S, kan man finne det harmonisk konjugerte punktet T ved å beregne lengden BT  fra definisjonen for harmonisk deling og så avsette denne direkte på forlengelsen av linjestykket AB ved å benytte for eksempel en linjal som målestav.

Sirkelinversjon

Man kan i stedet for en lengdemåler bruke en sirkel. Det gir en mer direkte, geometrisk konstruksjon av det konjugerte punktet. Man lar sirkelen ha sitt sentrum i midtpunktet M til AB og dette linjestykket som diameter. Trekkes en linje gjennom det gitte punktet S normalt til linjestykket, skjærer den sirkelen i punktet Q som vist i figuren. Konstruerer man nå tangenten til sirkelen i dette punktet, vil den skjære forlengelsen av AB i punktet T. Det er nå det harmonisk konjugerte punktet.
Dette følger fra en sammenligning av trekantene MSQ og MQT som er formlike. Det betyr at MS/MQ = MQ/MT. Men nå er MQ² = - MA⋅MB lik med kvadratet til radius i sirkelen slik at MA⋅MB = - MS⋅MT. Derfor deler punktene S og T linjestykket AB harmonisk som vist tidligere.
At produktet MS⋅MT er lik kvadratet av sirkelens radius, betyr at det harmonisk konjugerte punktet T også kan betraktes som speilbildet av det gitte punktet S under en inversjon i sirkelen som går gjennom punktene A og B.
Icopal

Icopal AS (tidligere Fjeldhammer Brug AS) ble etablert i 1895. Icopal utvikler, produserer og markedsfører byggevarer som tak, piper, grunnplater, radonsperrer m.m. for boliger, bygg og anlegg.
NTBs språkpris

NTBs språkpris (NTBs pris for godt mediespråk) deles ut årlig til en journalist eller annen aktør som har markert seg med godt skriftlig språk i mediene.
Prisen ble første gang delt ut i 2007.
Conglomerate Ridge

Conglomerate Ridge er en åsrygg, en nautisk mil lang, fire nautiske mil øst-sørøst for Mount Bursik i Soholt Peaks i Heritage Range i Ellsworth Mountains, Antarktis. Ryggen strekker seg nordvest–sørøst og har en høyde på rundt 1 650 moh. Den fikk dette navnet fra konglomeratsammensetningen av bergartene i ryggen. Det ble foreslått av Gerald F. Webers, lederen for ekspedisjonen til US Antarctic Research Program til Ellsworth Mountains, 1979–80.
Arendal Guttemusikkorps

Arendal Guttemusikkorps (AGMK) er et musikkorps i Arendal. Korpset er kommunens største pr. 2009 med 76 medlemmer.
Korpset ble stiftet 28. oktober 1921 og er medlem i Norges Musikkorps Forbund (NMF) med tilhørighet NMF Agder krets.
En kan bli med som musikant i korpset til 31. juli det året en fyller 19 år, og musikanter i skolekorpset kan bli aspiranter i amatørkorps fra 1. august det året de fyller 15 år.